CELEX: C2004/094/120
Language: da
Date: 2004-04-17 00:00:00
Title: Kendelse afsagt af præsidenten for Retten i Første Instans den 21. januar 2004 i sag T-217/03 R, Fédération nationale de la coopération bétail et viande (FNCBV) m.fl. mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/42
            
         
      KENDELSE AFSAGT AF PRÆSIDENTEN FOR RETTEN I FØRSTE INSTANS
   
   den 21. januar 2004
   i sag T-217/03 R, Fédération nationale de la coopération bétail et viande (FNCBV) m.fl. mod Kommissionen for De Europæiske Fællesskaber
   (Foreløbige forholdsregler - konkurrence - betaling af bøde - bankgaranti - fumus boni juris - uopsættelighed - interesseafvejning - delvis og betinget udsættelse)
   (2004/C 94/120)
   Processprog: fransk
   I sag T-217/03 R, Fédération nationale de la coopération bétail et viande (FNCBV), Paris (Frankrig), ved avocats R. Collin og M. Ponsard, og med valgt adresse i Luxembourg, støttet af Den Franske Republik (befuldmægtigede: G. de Bergues og F. Million) mod Kommissionen for De Europæiske Fællesskaber (befuldmægtigede: P. Oliver og A. Bouquet), angående en påstand om fritagelse for forpligtelsen til at stille den krævede bankgaranti for at undgå, at den bøde på 480 000 EUR, som sagsøgeren er pålagt i henhold til Kommissionens beslutning 2003/600/EF af 2. april 2003 om en procedure i henhold til EF-traktatens artikel 81 (Sag COMP/C.38.279/F3 – Fransk oksekød) (EFT L 209, s. 12), inddrives, har Rettens præsident den 21. januar 2004 afsagt kendelse, hvis konklusion lyder således:
   
               1)
            
            
               Sagsøgerens forpligtelse til at stille en bankgaranti over for Kommissionen for at undgå, at den bøde, sagsøgeren er blevet pålagt i henhold til artikel 3 i Kommissionens beslutning 2003/600/EF af 2. april 2003 om en procedure i henhold til EF-traktatens artikel 81 (Sag COMP/C.38.279/F3 – Fransk oksekød), straks inddrives, udsættes i to måneder fra tidspunktet for forkyndelsen af nærværende kendelse på betingelse af, at sagsøgeren inden for en frist på fire uger regnet fra samme dato betaler Kommissionen 140 000 EUR og stiller en garanti på 60 000 EUR over for Kommissionen, eller, alternativt, at sagsøgeren stiller en bankgaranti over for Kommissionen på 200 000 EUR.
            
         
               2)
            
            
               Afgørelsen om sagens omkostninger udsættes.